Vervatoxa HDPyî Ebru Gunay merkezê pêroyî yê HDPyî de kombîyayîşêkê çapemenîye kerd û rojdem ercna.
Qiseykerdişê Gunaye ra beşêk wina yo:
''Îqtîdar pê sereştişê KCDyî û destbendkerdişan polîtîkaya dişmenîya kurdan dewam keno. KCD nefes û rengêkê herême yo. Prosesê çareserîye de zî bi hawayêkê fermîyî hetê Meclîsî ra amebi şinasnayene. La çend serran o ke îqtîdar hêrişê ci keno û ey krîmînalîze keno. Ma nê hêrişan şermezar kenê û veng danê ke operasyonê qirkerdişê sîyasîyî wa bêrê qedînayene.
Tirkîya de meseleya ekonomîke, demokrasî, azadî û edaletî esta. Mefteyê nê meseleyan çareserîya meseleya kurdan a. Polîtîkayê înkar, şîdet û cîyakerî yê vera kurdan verê demokrasîyî de asteng ê.
Îqtîdarê AKP-MHPyî dişmenê kurd û cinîyan o. Kobanê de 3 cinîyê sîyasetmedarî ameyî qetilkerdene, vizêr şan Şarbajêrê Silêmanî de mesîre ser o bombayî ameyî varnayene. Nê hêrişan ra fek vera bidê. Êyê ke şarê kurdî hedef kenê do zêdêr cinîyî kurdî hedef kenê.''
